Óhjákvæmilegt er að spyrja um rök Morgunblaðsins í umræðum um þriðja orkupakkann . Blaðið helgar honum mikið rými . Óhjákvæmilegt er að spyrja um rök Morgunblaðsins í umræðum um þriðja orkupakkann . Blaðið helgar honum mikið rými . Í leiðara blaðsins í dag ( 27. júní ) er efnislega afstaðan sú að verið sé að flytja „ aukin yfirráð yfir orkumálum Íslendinga til ESB “ , ekki sé „ algjörlega öruggt að valdatilfærslan á orkumálum brjóti gegn íslensku stjórnarskránni , enda megi skoða það atriði síðar ! “ Þá er hæðst að þeirri skoðun að EES-samningnum kunni að verða stefnt í hættu sé kröfum um „ valdaframsalið “ ekki hlýtt . Enn segir í leiðaranum að í þessu máli sé um það að ræða hvort hlýða eigi „ kröfum ónefndra skrifstofumanna í Brussel sem hafi sagt við ónefnda skrifstofumenn á Rauðarárstígnum að ella sé EES-samningurinn í uppnámi . Engu virðist breyta þótt ekki sé fótur fyrir þessum hótunum og þær styðjist ekki við nein gögn um þennan samning . “ Í leiðaranum er hvergi rökstutt að verið sé að flytja „ aukin yfirráð yfir orkumálum Íslendinga til ESB “ . Hafi einhver yfirráð á þessu sviði verið flutt héðan til ESB var það gert með aðildinni að EES-samningnum 1994 eða breytingu á raforkulögunum 2003 . Ákvæði sem þá voru leidd í lög eru útfærð nánar með innleiðingu þriðja orkupakkans þar sem mælt er fyrir um aukið sjálfstæði Orkustofnunar til að tryggja að markaðssjónarmið ráði á íslenskum orkumarkaði . Að viðhorfi þessa lögfræðings er vikið í leiðaranum en látið eins og um skoðun stjórnvalda sé að ræða . Þriðji orkupakkinn hefur verið á borði íslenskra stjórnvalda frá árinu 2010 . Hann var grandskoðaður innan stjórnarráðsins og á alþingi . Að það þurfi einhverjar sérstakar skýringar á því í þessu máli eins og gefið er til kynna í leiðaranum er óútskýrt . Sérfróðir menn telja ekki skynsamlegt að taka áhættu vegna þessa máls með því að hverfa frá sameiginlegu EES-ákvörðuninni . Ef til vill eru þau ráð „ hótunin “ sem nefnd er í leiðaranum . Henni er ætlað að tengja saman „ fjærstu löndin “ hvað sem tautar og raular og tryggja að endanlegt ákvörðunarvald varðandi markaðinn sé í höndum annarra en þeirra sem auðlindirnar eiga . “ Þessi orð þarfnast frekari skýringar . Þau eru reist á kenningunni um valdaframsal í orkumálum og látið að því liggja að það nái til Íslands . Hafi Morgunblaðið rök fyrir því á að birta þau .